GRAFI TEDNA

od 7. do 11. novembra 2022

Proizvodnja predelovalnih dejavnosti se je ob septembrskem zmanjšanju v tretjem četrtletju tekoče skromno povečala, večja je bila tudi v primerjavi z enakim lanskim obdobjem. Medletna rast v istem obdobju je bila najvišja v farmacevtski industriji in proizvodnji IKT opreme, proizvodnja v večini energetsko bolj intenzivnih panog je medletno upadla.

|  |  |  |
| --- | --- | --- |
| Obseg proizvodnje v predelovalnih dejavnostih, september 2022 | |  |
|  | **Proizvodnja predelovalnih dejavnosti se je ob septembrskem zmanjšanju v tretjem četrtletju le skromno povečala.** V visoko tehnološko zahtevnih panogah se je rast nadaljevala, po slabši prvi polovici leta je bila večja tudi proizvodnja v srednje visoko tehnološko zahtevnih panogah. Proizvodnja v tehnološko manj zahtevnih panogah pa se je zmanjšala, v večini panog je bila manjša tudi v primerjavi z enakim obdobjem lani. Tudi energetsko bolj intenzivne panoge so v tretjem četrtletju proizvedle manj kot pred letom (kovinska in papirna industrija; od tehnološko zahtevnejših pa kemična industrija) oziroma se je njihova rast močno umirila (proizvodnja drugih nekovinskih mineralnih izdelkov). V povprečju predelovalnih dejavnosti je bila proizvodnja v tretjem četrtletju še vedno medletno večja. Rast je bila najvišja v farmacevtski industriji (po naši oceni) in proizvodnji IKT opreme, pa tudi v proizvodnji električnih naprav in, po globokem padcu v prvi polovici leta, v proizvodnji motornih vozil. | |

